- Այո, կան այդպիսի դեպքեր, ինչը ցավալի է: Եվ այստեղ ամենևին էլ միայն բանակ զորակոչվել-չզորակոչվելու խնդիրը չէ, այլ կարևորվում է պատանու, երիտասարդի առողջությունը: Ծնողները պետք է չափազանց ուշադիր և հոգատար լինեն այս հարցում, հետևեն ֆիզիկական զարգացմանը, առողջական խնդիրներին: Շատ հաճախ ծնողների կողմից օգտագործվում է հետևյալ փաստարկը. տարկետման ընթացքում երեխան բուժում չի ստացել, ինչպե՞ս եղավ, որ արդեն պիտանի է ծառայության: Նախքան այդ հարցին հասնելը, ծնողը պիտի հետամուտ լինի, որպեսզի պետության կողմից տրվող անվճար բուժում ստանալու հնարավորությունն անպայման իրականացվի: Չօգտվել ընձեռված հնարավորութկունից միայն նրա համար, որ հետագայում պատճառաբանեն` թե երեխան բուժում չի ստացել` ի սկզբանե մերժելի և սխալ մոտեցում է: